Blou (kleur) - Wikipedia

# Blou (kleur)

### vanuit Wikipedia, die vrye ensiklopedie.

`#0000ff`

Blou, van die Ou Hoogduits "blao" skitter, is een van die drie primêre bytellende kleure; blou lig het die kortste golflengte van die drie primêre kleure: nagenoeg 470 nm.

Die skoon lug op 'n sonnige dag is bloukleurig as gevolg van Rayleigh-verstrooiing van die lig vanaf die Son. Groot hoeveelhede water (H2O) lyk ook blou omdat rooi lig (van rondom 750 nm) geabsorbeer word as gevolg van die O-H strekkende vibrasie. Interessant genoeg is swaar water (D2O) kleurloos, omdat die absorbsieband lê by 'n langer golflengte (ongeveer 950 nm).

Blou in die RGB kleurspasie het koordinate <0, 0, 255>, en is die komplement van geel.

In die algemeen verwys "blou" na enige kleur vanaf blou tot siaan. Baie tale het nie aparte woorde vir blou en groen nie; sien Groen vir 'n bespreking.

## [wysig] Gebruik, simboliek, volkstaal-uitdrukkings

- 'n "Blou grap" of "blou komedie" is snaaksigheid wat verwysings na taboe-onderwerpe bevat, soos seksuele of toilethumor.
- "Blou" kan ook verwys na melankolie of ongelukkigheid in die volksmond. Sien ook Bluesmusiek. "Blou lug", aan die ander kant, verwys na sonnige weer en bedoel gelukkigheid.
- Beroepe:
  - "Blou" verwys baie keer na die polisiemag, soos die "Manne in Blou"; dit is ook die kleur van baie polisie-uniforms. Die Polisie in die China het die kleur van hul uniforms van groen na blou verander in die laat 1990s, deels om hul burgerlike rol te beklemtoon.
  - Blou word ook met baie lugmagte en vlote verbind, weens die kleur van hul formele uniforms, spesifiek vlootblou vir die vloot. Die Blue Angels is 'n akrobatiese vlugeskader van die V.S. Vloot.
  - Blou wys ook op die werkersklas, afgelei van die tradisionele kleur van fabrieks- of winkeluniforms. Blouboordjie-werkers is industriële werkers, teenoor witboordjie-kantoorwerkers.
- In teenstelling met "blouboordjie" word die frase "van blou bloed" gebruik om iemand vanuit 'n aristokratiese agtergrond aan te dui. Dit spruit vanuit die feit dat wit vel wat nie deur die son gebruin is nie maklik die bloukleurige are laat deurskyn.
- Blou word tradisioneel met seuns verbind, soos pienk met meisies gedoen word. "Babablou" is 'n pastelkleur wat met klere of linnegoed vir seuns verbind word.
- Politiek:
  - Wêreldwyd is blou die kleur vir konserwatiewes (met 'n paar belangrike uitsonderings; sien Politieke party).
  - In die Verenigde State, vanaf die 2000 presidensiële verkiesings, beteken blou state, distrike of mense daardie persone wat die Demokratiese Party ondersteun, omdat blou die partykleur is.
  - In die Verenigde Koninkryk en Kanada word blou gebruik vir die onderskeie Konservatiewe Partye.
  - In Duitsland is blou en geel die kleure van die liberale Vrye Demokratiese Party.
  - In die Republiek van China op Taiwan is blou die kleur van die Kuomintang, en word as embleem gebruik deur partye wat Chinese hervereniging ondersteun.
  - Blou, soos wit, mag die owerheid voorstel, teenoor die revolusionêre rooi of swart.
- 'n "Blou boek" is 'n almanak of soortgelyke verwysingswerk. Byvoorbeeld, die Oregon Blue Book is die amptelike gids en feitebank van die staat van Oregon. Die Harvard Bluebook skryf 'n styl van wetlike aanhaling voor. Die Kelley Blue Book is 'n bekende gids vir gebruike motorpryse.
- "Blou wette" is 'n volksmondterm vir wette wat kwessies oor moraliteit beheer, soos alkohol, dobbel of seksueel-eksplisiete materiale.
- Die Blou Lint is 'n prys wat seders die 1860s aan skepe toegeken word wat die vinnigste trans-Atlantiese oorkruising kon maak. 'n Blou lint word ook gebruik om iets van hoë kwaliteit te beskryf, en is oorspronklik van die eerste pryse wat toegeken was in sekere atletiese of ander mededingende kompetisies.
- Donkerblou word met die Universiteit van Oxford verbind, en ligblou met die Universiteit van Cambridge. Die Sportkleure van hierdie universiteite word "blues" genoem.
- Blou word ook verbind met beserings, omdat dit die kleur van 'n kneusplek is.
- In mediese diagramme word blou gebruik om are mee voor te stel wat suurstofarme bloed terug na die hart vervoed; in werklikheid is sulke bloed eintlik 'n rooierige violet van kleur.
- Gebruikers van Microsoft Windows gebruik die term om 'n rekenaar te beskryf wat 'n "blou doodskerm" teëgekom het.
- Streke:
  - In Australië kan "blou" 'n geveg of argument beteken. Mans met rooi hare mag die bynaam "Bluey" gegee word.
  - Die Duitse woord vir blou word ook gebruik vir "dronk".
  - In Russies is die woord vir ligblou ook die omgangstaal vir "gay".
  - 'n "Bloufilm" is 'n omgangstaal-term vir 'n pornografiese film. Daar is ook "blou tydskrifte". Die term is mees algemeen in Brittanje, maar word ook in die Verenigde State en Israel gebruik.
  - Azzurro ('n ligblou) is die nasionale kleur van Italië.
- Blou word gebruik om die Unie in die Amerikaanse Burgeroorlog voor te stel, teenoor die grys van die Bondstate van Amerika, beide gebaseer op die uniforms wat deur die twee weermagte respektiewelik gebruik is.
- "Big Blue" is 'n bynaaam vir IBM. Deep Blue was hul skaakspelende rekenaar wat vir Garry Kasparov geklop het.
- 'n Blou maan is die tweede volmaan in 'n kalendermaand, die derde volmaan in 'n seisoen wat vier het, of 'n maan wat blou voorkom weens sekere deeltjies in die atmosfeer. Al drie is só raar dat "een keer in 'n blou maan" beteken "feitlik nooit".
- 'n Blou noot is die noot tussen die gewone notes van 'n toonleer. Blou note is die mees belangrikste note in die bluestoonleer.
- 'n Blou hond het 'n pelskleur wat hoofsaaklik grys of silwer is. Byvoorbeeld, sien Kerry Blouterrier vir 'n soliede "blou" pels, of Australiese Skaaphond vir blou merle.
- Bloubladsye is die telefoongids van regeringskantore, wat as óf 'n amptelike "blou boek" of 'n afdeling in 'n kommersiële gids kan voorkom. Dít teenoor die geelbladsye of witbladsye.
- In The Hitchhiker's Guide to the Galaxy word daar 'n paar keer verwys na die Hooloovoo, "'n super-intelligente skakering van die kleur blou".

## [wysig] Kleurkoördinate

- Hex triplet: #0000FF
- RGB: (0, 0, 255)
- CMYK: (255, 255, 0, 0)
- HSV: (240, 100, 100)

## [wysig] Gebruik in verfwerke

Tradisioneel is blou geag as 'n primêre kleur in verfwerk, met die sekondêre kleur oranje as sy komplement, maar hierdie is nie eens met moderne wetenskaplike kleurteorie nie. Omdat die proses van pigmente meng 'n aftrekkende kleurproses is, is die ware primêre kleure in verf- en drukwerk siaan, magenta en geel, met swart wat bygevoeg word om praktiese redes.

## [wysig] Sien ook

- Lys van kleure
- Blues

Ontsluit van "http://af.wikipedia.org../../../b/l/o/Blou_%28kleur%29.html"

Kategorieë: Kleure | Optiese spektrum

##### Views

- Artikel
- Bespreking
- Huidige wysiging

##### Soek

##### Ander tale

- Bosanski
- Català
- Česky
- Dansk
- Deutsch
- Ελληνικά
- English
- Esperanto
- Español
- Euskara
- Suomi
- Français
- Galego
- עברית
- Magyar
- Bahasa Indonesia
- Íslenska
- Italiano
- 日本語
- Lëtzebuergesch
- Lingala
- Lietuvių
- Bahasa Melayu
- Malti
- Nahuatl
- Plattdüütsch
- Nederlands
- Norsk (nynorsk)
- Norsk (bokmål)
- Nouormand
- Polski
- Português
- Română
- Русский
- Simple English
- Slovenčina
- Slovenščina
- Српски / Srpski
- Svenska
- Türkçe
- Oyghurque
- Tiếng Việt
- 中文